open-index/open-wikipedia-markdown huggingface dataset:
Δαβάκης (αποσαφήνιση)

Εκτός από τον στρατιωτικό και ήρωα του Ελληνοϊταλικού Πολέμου **[[Κωνσταντίνος Δαβάκης|Κωνσταντίνο Δαβάκη]]**, το ελληνικό επώνυμο **Δαβάκης** μπορεί να αναφέρεται σε κάποιο από τα παρακάτω πρόσωπα:

* Αθανάσιος Δαβάκης (γενν. 1962), βουλευτής
* Δημήτριος Δαβάκης (1909-1989), υπουργός και φαρμακολόγος, αδελφός του Κωνσταντίνου
* Ιωάννης Δαβάκης (1907-1996), παιδίατρος και βουλευτής
* Κωνσταντίνος Δ. Δαβάκης (1927-2000),δικηγόρος και Νομάρχης Αττικής
Microsoft Hearts

Το ***Microsoft Hearts*** είναι παιχνίδι της Microsoft που βασίζεται στο κλασσικό παιχνίδι τράπουλας. Η παλιότερη ονομασία του ήταν *The Microsoft Hearts Network*, η οποία κράτησε μέχρι την έκδοση των Windows Vista.

## Ιστορικό
Ξεκίνησε το φθινόπωρο του 1992 και περιλαμβανόταν αρχικά στα Windows for Workgroups 3.1, το πρώτο διαδικτυακό προϊόν της Microsoft. Μέχρι τα Windows 7, το παιχνίδι συμπεριλαμβανόταν σε όλες τις επόμενες εκδόσεις των Windows. 

## Παραπομπές


Κατηγορία:Παιχνίδια της Microsoft
Νίκος Σταθόπουλος

Ο ** Νίκος Σταθόπουλος** (8 Νοεμβρίου 1943) είναι Έλληνας πρώην διεθνής ποδοσφαιριστής που αγωνιζόταν κυρίως στη θέση του αριστερού αμυντικού, ο οποίος έχει μείνει γνωστός για την ικανότητά του να αγωνίζεται σε όλη την αριστερή πλευρά, την τεχνική αλλά και την ταχύτητά του.

## Καριέρα
### Σε συλλογικό επίπεδο
Το 1956, εντάχθηκε στις ακαδημίες της ΑΕΚ, το 1963 πέρασε στην δεύτερη ομάδα και την περίοδο 1965-66 εντάχθηκε στην ανδρική ομάδα, κάνοντας ντεμπούτο την 1 Μαΐου του 1966 με αντίπαλο τον Πανιώνιο. Με τη φανέλα της ΑΕΚ ανδρώθηκε και αναδείχθηκε, όπου αγωνιζόμενος μέχρι το 1974 κατέκτησε δύο πρωταθλήματα (1967-68, 1970-71) και ένα κύπελλο (1965-66). Συμπαίκτες του την εποχή εκείνη υπήρξαν, μεταξύ άλλων, οι Ανδρέας Σταματιάδης, Αλέκος Σοφιανίδης, Στέλιος Σκευοφύλακας και Μίμης Παπαϊωάννου.

Το 1974 μεταγράφηκε στον Απόλλων Αθηνών, με τη φανέλα του οποίου αγωνίστηκε στη Β' Εθνική τη σεζόν 1974-75 και κατέκτησε το πρωτάθλημα στον 2ο όμιλο και την άνοδο. Το 1975 αποκτήθηκε από την Προοδευτική με τη φανέλα της οποίας αγωνίστηκε 2 χρόνια στη Β' Εθνική και κατόπιν, αγωνίστηκε από 1 χρόνο με την Κόρινθο στη Β' Εθνική και στον Παναιγιάλειο, με τον οποίο κέρδισε την άνοδο στη Β' Εθνική τη σεζόν 1978-79. Στη συνέχεια, το 1980 ανέλαβε σαν προπονητής τον Γ.Σ. Ηλιούπολης, στον οποίο όμως έπαιξε και τα τελευταία παιχνίδια του ως ποδοσφαιριστής-προπονητής.

### Στις εθνικές ομάδες
Αγωνίστηκε 12 συνολικά φορές με την εθνική Ελλάδας, το διάστημα 1969-71. Το ντεμπούτο του πραγματοποιήθηκε στις 4 Μαΐου 1969 στην εκτός έδρας αναμέτρηση με τη Πορτογαλία (2-2), στο πλαίσιο των προκριματικών του Μουντιάλ 1970, όταν υπό τις οδηγίες του Νταν Γεωργιάδη αντικατέστησε τον Μπάμπη Ιντζόγλου.

### Ως προπονητής
Ως προπονητής εργάστηκε μεταξύ άλλων στους Διαγόρα Αιγάλεω, Γ.Σ. Μαρκό, κ.α.

## Τίτλοι
* Πρωταθλήματα Ελλάδας: 2 (1967-68, 1970-71)
* Κύπελλο Ελλάδας: 1 (1965-66)

## Παραπομπές


## Πηγές

* Συνέντευξη του Νίκου Σταθόπουλου στον Παναγιώτη Γιαλό, koinoniki.gr
* Η καριέρα του Νίκου Σταθόπουλου στο soccerway
* Το προφίλ του Νίκου Σταθόπουλου στο transfermarkt
* Ο Νίκος Σταθόπουλος στο epo.gr
* "Αυτή είναι η ιστορία της Εθνικής Ελλάδας και πως φθάσαμε στην Αφρική" (Ανδρέας Μπόμης 2009)

Κατηγορία:Έλληνες ποδοσφαιριστές
Κατηγορία:Αμυντικοί ποδοσφαιριστές
Κατηγορία:Ποδοσφαιριστές Σούπερ Λιγκ Ελλάδας
Κατηγορία:Ποδοσφαιριστές Φούτμπολ Λιγκ (Ελλάδα)
Κατηγορία:Ποδοσφαιριστές Αθλητικής Ένωσης Κωνσταντινουπόλεως
Κατηγορία:Ποδοσφαιριστές Απόλλων Σμύρνης
Κατηγορία:Ποδοσφαιριστές Προοδευτικής
Κατηγορία:Ποδοσφαιριστές Π.Α.Σ. Κορίνθου
Κατηγορία:Ποδοσφαιριστές Παναιγιάλειου
Κατηγορία:Ποδοσφαιριστές Εθνικής Ελλάδος
Προγκρές Μ-6

Το **Προγκρές Μ-6** ήταν σοβιετικό μη επανδρωμένο διαστημόπλοιο που εκτοξεύτηκε το 1991 για να ανεφοδιάσει τον διαστημικό σταθμό Μιρ. Ήταν το εικοστό τέταρτο από τα 64 συνολικά διαστημόπλοια Προγκρές που στάλθηκαν στον Μιρ. Το συγκεκριμένο ήταν της έκδοσης Προγκρές-Μ  και είχε αριθμό σειράς 205. Μετέφερε προμήθειες για το πλήρωμα, καύσιμα για τον σταθμό καθώς και εξοπλισμό για την διεξαγωγή επιστημονικών ερευνών.

## Αποστολή
Το Προγκρές Μ-6 εκτοξεύτηκε με πύραυλο Soyuz-U2 στις 14 Ιανουαρίου 1991 (14:50:27 GMT) από το κοσμοδρόμιο του Μπαϊκονούρ. Μετά από ταξίδι δύο ημερών συνδέθηκε με την οπίσθια θύρα του τμήματος Κβαντ-1 του σταθμού την 16η Ιανουαρίου, στις 16:35:25 GMT. Παρέμεινε εκεί για 58 ημέρες, μέχρι τις 15 Μαρτίου (12:46:41 GMT) που αποσυνδέθηκε για να καταστραφεί στην ατμόσφαιρα πάνω από τον Ειρηνικό Ωκεανό.
## Δείτε επίσης
*Διαστημικές αποστολές το 1991
## Παραπομπές


Κατηγορία:Αποστολές στο Διαστημικό Σταθμό Μιρ
Κατηγορία:Αποστολές διαστημοπλοίων Προγκρές
Κατηγορία:Διαστημικές αποστολές το 1991
Προγκρές Μ-8

Το **Προγκρές Μ-8** ήταν σοβιετικό μη επανδρωμένο διαστημόπλοιο που εκτοξεύτηκε το 1991 για να ανεφοδιάσει τον διαστημικό σταθμό Μιρ. Είχε αριθμό σειράς 207 Ήταν το εικοστό τέταρτο από τα 64 συνολικά διαστημόπλοια Προγκρές (συγκεκριμένα έκδοσης Προγκρές-Μ) που επισκέφθηκαν τον σταθμό. Μετέφερε τρόφιμα, νερό, οξυγόνο, καύσιμα και επιστημονικό εξοπλισμό για την διεξαγωγή επιστημονικών ερευνών. Επίσης μετέφερε ένα μικρό δορυφόρο (Naduvaniy Hazovoy Ballon) ο οποίος τέθηκε αργότερα σε τροχιά από το πλήρωμα του Μιρ.
## Αποστολή
Το διαστημόπλοιο εκτοξεύτηκε στις 30 Μαΐου (08:04:03 GMT) 1991 με πύραυλο Soyuz-U2 από το κοσμοδρόμιο του Μπαϊκονούρ. Την 1η Ιουνίου (09:44:37 GMT), μετά από ταξίδι δύο ημερών συνδέθηκε με την εμπρόσθια θύρα του κύριου τμήματος (αγγλ. core module) του Μιρ.΄Παρέμεινε στον σταθμό για 75 ημέρες, μέχρι την αποσύνδεση του στις 15 Αυγούστου (22:16:59 GMT). Καταστράφηκε στην ατμόσφαιρα πάνω από τον Ειρηνικό Ωκεανό την επομένη.
## Δείτε επίσης
* Διαστημικές αποστολές το 1991
## Παραπομπές


Κατηγορία:Αποστολές στο Διαστημικό Σταθμό Μιρ
Κατηγορία:Αποστολές διαστημοπλοίων Προγκρές
Κατηγορία:Διαστημικές αποστολές το 1991
Προγκρές Μ-7

Το **Προγκρές Μ-7** ήταν σοβιετικό μη επανδρωμένο διαστημόπλοιο που εκτοξεύτηκε το 1991 για να ανεφοδιάσει τον διαστημικό σταθμό Μιρ. Ήταν το εικοστό πέμπτο από τα 64 συνολικά διαστημόπλοια Προγκρές που έφτασαν στο σταθμό. Είχε αριθμό σειράς 208 και ήταν έκδοσης Προγκρές-Μ. Μετέφερε τρόφιμα, νερό, οξυγόνο, καύσιμα καθώς και εξοπλισμό για την διεξαγωγή επιστημονικών ερευνών. Επίσης διέθετε κάψουλα επανεισόδου Ραντούγκα για την επιστροφή πίσω στην Γη υλικού (εξοπλισμού και αποτελεσμάτων από πειράματα που είχαν ολοκληρωθεί).

## Αποστολή
Το διαστημόπλοιο εκτοξεύτηκε από το κοσμοδρόμιο του Μπαϊκονούρ στις 19 Μαρτίου 1991 (13:05:15 GMT) με πύραυλο Soyuz-U2. Υπήρξαν προβλήματα στην προσπάθεια σύνδεσης του με τον Μιρ και χρειάστηκαν τρεις προσπάθειες μέχρι να γίνει αυτό. Η πρώτη απόπειρα έγινε την 21η Μαρτίου (14:28 GMT) με το Προγκρές να πλησιάζει σε απόσταση 500&nbsp;m τον σταθμό πριν την ματαίωση της διαδικασίας. Στις 23 Μαρτίου έγινε νέα απόπειρα που ακυρώθηκε όταν το διαστημόπλοιο απείχε 50&nbsp;m από τον Μιρ, παρόλα αυτά το Πρόγκρες πλησίασε και άλλο τον σταθμό -φτάνοντας στα 5&nbsp;m- μέχρι να μετακινηθεί σε νέα θέση όπου και παρἐμεινε ενώ εξετάζονταν το πρόβλημα. Ενώ στις δύο προαναφερθείσες προσπάθειες στόχος ήταν η σύνδεση με την οπίσθια του θύρα τμήματος Κβαντ-1, στην τρίτη απόπειρα επιχειρήθηκε η σύνδεση με την εμπρόσθια θύρα του κύριου τμήματος (αγγλ. core module) του Μιρ. Το Σογιούζ ΤΜ-11 που ήταν συνδεδεμένο σε αυτή την θύρα μεταφέρθηκε στις 26 Μαρτίου (10:12:00 GMT) στην θύρα του Κβαντ-1. Τελικά το Προγκρές Μ-7 συνδέθηκε με επιτυχία στην θύρα του κύριο τμήματος στις 28 Μαρτίου (12:02:28 GMT).

Το διαστημόπλοιο παρέμεινε συνδεμένο για διάστημα 39 ημερών, μέχρι τις 6 Μαΐου (22:59:36 GMT). Την επομένη καταστράφηκε στην ατμόσφαιρα πάνω από τον Ειρηνικό Ωκεανό ενώ η κάψουλα επανεισόδου Ραντούγκα έπεσε στην Ρωσική ΣΟΣΔ, χωρίς όμως να επιτευχθεί ανάκτηση της.
## Δείτε επίσης
* Διαστημικές αποστολές το 1991
## Παραπομπές


Κατηγορία:Αποστολές στο Διαστημικό Σταθμό Μιρ
Κατηγορία:Αποστολές διαστημοπλοίων Προγκρές
Κατηγορία:Διαστημικές αποστολές το 1991
Κόσμος 136

Ο **Κόσμος 136** (ρωσικά: *Космос 136*) ή **Ζενίτ-2 Νο.47** ήταν σοβιετικός κατασκοπευτικός δορυφόρος που εκτοξεύτηκε το 1966. Ήταν ο τεσσαρακοστός τέταρτος από τους 61 συνολικά δορυφόρους Ζενίτ-2 που εκτοξεύτηκαν. Είχε μάζα 4730 kg και πέρα από την βασική του αποστολή αξιοποιήθηκε και για επιστημονικούς σκοπούς.

## Αποστολή
Εκτοξεύτηκε από το κοσμοδρόμιο του Πλεσέτσκ με πύραυλο Βοστόκ-2 και είχε αριθμό σειράς N15001-09. Η εκτόξευσή του έλαβε χώρα την 19η Δεκεμβρίου 1966. Αφού τέθηκε με επιτυχία σε χαμηλή περιγήινη τροχιά, πήρε την ονομασία "Κόσμος", την διεθνή ονομασία 1966-115Α και τον αριθμό 2624 στον Κατάλογο Δορυφόρων.

Ο δορυφόρος παρέμεινε για οκτώ ημέρες σε τροχιά και στην συνέχεια κάηκε στην ατμόσφαιρα, ενώ η κάψουλα επανεισόδου του -στην οποία βρίσκονταν το φιλμ- προσεδαφίστηκε με αλεξίπτωτο στις 27 Δεκεμβρίου.

## Δείτε επίσης
* Διαστημικές αποστολές το 1966

## Παραπομπές


Κατηγορία:Δορυφόροι Ζενίτ-2
Κατηγορία:Διαστημικές αποστολές το 1966
Πετρά Ντουμπράβα

Το **Πετρά Ντουμπράβα** είναι χωριό το οποίο βρίσκεται στην περιφέρεια Σαμάρα, στο κεντροανατολικό μέρος της Ρωσίας. Σύμφωνα με την απογραφή του 2010 έχει 6.524 κατοίκους. Έχει μια μικρή πλατεία. Επίσης δίπλα στο χωριό υπάρχει μία μεγάλη παραδοσιακή Ρώσικη εκκλησία. Δίπλα στον κεντρικό δρόμο υπάρχει ένα τεράστιο ατελείωτο δάσος στο οποίο οι ντόπιοι μαζεύουν μανιτάρια και στο οποίο ζουν πολλά άγρια ζώα όπως αλεπούδες και λαγοί.

## Παραπομπές


## Εξωτερικοί σύνδεσμοι
* 

Κατηγορία:Πόλεις του Όμπλαστ της Σαμάρα
Ευγένιος Ουέμπερ

Ο **Ευγένιος Ουέμπερ** (*Eugen Joseph Weber*, Βουκουρέστι, Ρουμανία, 24 Απριλίου 1925 - Μπρέντγουντ, Λος Άντζελες, ΗΠΑ, 17 Μαΐου 2007) ήταν Αμερικανορουμάνος καθηγητής και ιστορικός συγγραφέας με εξειδίκευση στον Ευρωπαϊκό και Δυτικό πολιτισμό. Ασχολήθηκε με την ιστορία, λόγω του ενδιαφέροντός του για τα πολιτικά γεγονότα, από την ηλικία των 12 ετών. Ο ίδιος περιγράφει την ενασχόλησή του σαν αποτέλεσμα συνειδητοποίησης της κατάστασης γύρω του, κατά την επισκόπηση της καθημερινής ζωής Τα άρθρα και τα συγγράμματα του Ουέμπερ έχουν μεταφραστεί σε διάφορες γλώσσες. Του αποδόθηκαν πολλές τιμητικές διακρίσεις από την Αμερικανική Ακαδημία Επιστημών και Τεχνών και του προσφέρθηκαν συνεργασίες από κορυφαία Ιδρύματα των ΗΠΑ. Το 300 σελίδων έργο του "Modern History of Europe: Men, Cultures, and Societies from the Renaissance to the Present" (1971) περιγράφηκε σαν ένα ολοκληρωμένο πόνημα το οποίο αντανακλά τη δική του βαθιά ιστορική γνώση
Πέρα από τις Αμερικανικές διακρίσεις που του απονεμήθηκαν, ο Ουέμπερ τιμήθηκε για τη συνεισφορά του στη γαλλική κουλτούρα, με το βραβείο Ordre des Palmes Académiques (1977).
## Παραπομπές


Κατηγορία:Αμερικανοί ιστορικοί
Κατηγορία:Αμερικανοί δοκιμιογράφοι
Κατηγορία:Αμερικανοί πανεπιστημιακοί
Κατηγορία:Ρουμάνοι ιστορικοί
Thirteen Tales from Urban Bohemia

Το "**Thirteen Tales from Urban Bohemia**" είναι το τρίτο άλμπουμ των The Dandy Warhols. Κυκλοφόρησε την 1 Αυγούστου του 2000 από την Capitol. Παραγωγός είναι ο τραγουδιστής Courtney Taylor-Taylor με τον Dave Sardy και τον Gregg Williams να βοηθάνε σε κάποια κομμάτια Είναι η μεγαλύτερη επιτυχία της μπάντας. Περιέχει το "Bohemian Like You" γνωστό από τις διαφημίσεις της Vodafone.

## Κομμάτια
Όλα τα κομμάτια γράφτηκαν από τον Courtney Taylor-Taylor εκτός από τα σημειωμένα

## Συντελεστές
* Courtney Taylor-Taylor – φωνή, κιθάρα, παραγωγή (κομμάτια 1–6, 8, 9, 11–13), μίξινγκ ("Not If You Were the Last Junkie on Earth (Heroin Is So Passe) (ζωντανά)")
* Peter Holmström – κιθάρα
* Zia McCabe – πλήκτρα
* Brent DeBoer – ντραμς, φωνητικά, φωτογραφία
* Phil Baker – διπλό μπάσο ("Country Leaver", "Sleep")
* Meg Bobbitt – φωνητικά ("Shakin'", "The Gospel")
* Vince DiFiore – τρομπέτα ("Mohammed")
* Erik Gavriluk – όργανο ("Bohemian Like You")
* Joe Kaczmarek – όργανο ("Cool Scene")
* Eric Matthews – τρομπέτα ("Godless", "Cool Scene")
* Anton Newcombe – κιθάρα ("Get Off")
* Troy Stewart – κιθάρα slide
* D.J. Swamp – scratching ("Shakin'")
* Steven Birch – σχέδιο και layout
* Tchad Blake – μίξινγκ ("Boys Better")
* Erik Gavriluk – μίξινγκ ("Hells Bells")
* Tony Lash – ηχολήπτης ("Boys Better")
* George Marino – mastering
* Alan Narmore – σχέδιο
* Rakin – φωτογραφία
* Dave Sardy – μίξινγκ (κομμάτια 1–8, 10, 12–13), παραγωγή (κομμάτια 7, 10)
* Clark Stiles – μηχανικός, μίξινγκ (κομμάτια 9, 11, "Not If You Were the Last Junkie on Earth (Heroin Is So Passe) (ζωντανά)"), sequencing και ηχολήπτης ("Boys Better")
* Gregg Williams – παραγωγή (κομμάτια 1–6, 8–9, 11–13)

## Παραπομπές


Κατηγορία:Άλμπουμ του 2000
Stand Up

Το **Stand Up** είναι το δεύτερο άλμπουμ του αγγλικού ροκ συγκροτήματος Jethro Tull, το οποίο κυκλοφόρησε τον Σεπτέμβριο του 1969 μέσω της δισκογραφικής εταιρίας "Island Records". Επανεκδόθηκε στις 25 Οκτωβρίου 2010 από την "Capitol" σε μορφή διπλού CD και ενός ακόμη DVD, το οποίο περιελάμβανε την ηχογράφηση της συναυλίας των Jethro Tull στο "Carnegie Hall" της Νέας Υόρκης το 1970.

Η ηχογράφηση του πραγματοποιήθηκε τον Απρίλιο, τον Μάιο και τον Αύγουστο του 1969 στο Λονδίνο. Κυκλοφόρησε τον Σεπτέμβριο του ίδιου έτους και ανέβηκε στην κορυφή των βρετανικών τσαρτ. Ο Άντερσον αποτελούσε πλέον, τον βασικό συνθέτη των Jethro Tull και έγραψε όλα τα κομμάτια του άλμπουμ, διασκευάζοντας και το "*Bourrée in E minor*" του Γιόχαν Σεμπάστιαν Μπαχ, το οποίο κυκλοφόρησε σε μορφή σινγκλ γνωρίζοντας επιτυχία στην κεντρική Ευρώπη.

Ο δίσκος έχει λάβει θετικές κριτικές, με το "Allmusic" Να του δίνει 3,5 / 5 αστέρια, το "Sputnik Music" μέσο όρο βαθμολογιών 4,1 / 5 και το "Prog Archives" 4,04 / 5.

## Λίστα Τραγουδιών

# **A New Day Yesterday** *(Anderson)* - 4:10
# **Jeffrey Goes to Leicester Square** *(Anderson)* - 2:12
# **Bourée** *(J. S. Bach arr. Anderson)* - 3:46
# **Back to the Family** *(Anderson)* - 3:48
# **Look into the Sun** *(Anderson)* - 4:20
# **Nothing is Easy** *(Anderson)* - 4:25
# **Fat Man** *(Anderson)* - 2:52
# **We Used to Know** *(Anderson)* - 4:00
# **Reasons for Waiting** *(Anderson)* - 4:05
# **For a Thousand Mothers** *(Anderson)* - 4:13

## Θέσεις τσαρτ

## Βραβεία
***Stand Up*** *(άλμπουμ)*
Ηνωμένες Πολιτείες (*RIAA Certification*): Χρυσός 

## Μέλη των Jethro Tull
Οι μουσικοί οι οποίοι ηχογράφησαν το "*Stand Up*" ήταν οι εξής:
* **[[Ίαν Άντερσον]]** - φωνητικά, φλάουτο, πιάνο
* **[[Μάρτιν Μπαρ]]** - ηλεκτρική κιθάρα
* **Γκλεν Κόρνικ** - μπάσο
* **Κλάιβ Μπάνκερ** - τύμπανα

;*Γκεστ συμμετοχές*
* **Άντι Τζονς** - μπάσο στο "*Look into The Sun*"

## Παραπομπές


## Πηγές
* Stand Up - Jethro Tull | Songs, Reviews, Credits, Awards | AllMusic
* Jethro Tull - Stand Up (album review) | Sputnikmusic
* JETHRO TULL Stand Up reviews and MP3 - Prog Archives

Κατηγορία:Δισκογραφία των Jethro Tull
Κατηγορία:Άλμπουμ του 1969
Χίλια καλώς εσμίξαμε

Το *** Χίλια καλώς εσμίξαμε <small>(live στο Λυκαβηττό)</small>*** είναι ο πρώτος ζωντανός δίσκος του Γιάννη Χαρούλη. Κυκλοφόρησε ως διπλό άλμπουμ στις 16 Φεβρουαρίου του 2015 από την Minos EMI και ανέβηκε στο νούμερο 1 των Ελληνικών μουσικών chart (IFPI).

Ο δίσκος ηχογραφήθηκε ζωντανά στις 8 και 9 Σεπτεμβρίου του 2013, στην διάρκεια δυο sold out συναυλιών στο Θέατρο του Λυκαβηττού. Το άλμπουμ περιλαμβάνει σαράντα ένα τραγούδια του Γιάννη Χαρούλη, άλλων δημιουργών, παραδοσιακά και διασκευές, ενώ συμμετέχει ως καλεσμένος ο Χρήστος Θηβαίος στο τραγούδι "Ημερολόγιο".

Το διπλό άλμπουμ περιέχει τραγούδια του Θανάση Παπακωνσταντίνου, Δήμου Μούτση, Διονύση Σαββόπουλου, Μάνου Λοΐζου, Κώστα Μουντάκη, Θανάση Σκορδαλού, Μίλτου Πασχαλίδη, Νίκου Πορτοκάλογλου, Σωκράτη Μάλαμα και των Χαΐνηδων μεταξύ άλλων.

## Τραγούδια
**CD 1**:

**CD 2**:

## Έπαιξαν οι μουσικοί
Γιάννης Χαρούλης : φωνητικά, λαούτο
Κωνσταντής Πιστιόλης : πνευστά
Πάνος Τόλιος : τύμπανα
Παύλος Συνοδινός : ηλεκτρική κιθάρα
Μιχάλης Πορφύρης : τσέλο

## Παραπομπές


## Εξωτερικοί σύνδεσμοι
*Κριτική του δίσκου στο mixgrill.gr

Κατηγορία:Ελληνική δισκογραφία
Κατηγορία:Άλμπουμ του 2015
MDNA World Tour

Το **MDNA World Tour** είναι το τέταρτο live άλμπουμ από την Αμερικανίδα τραγουδίστρια Μαντόνα. Κυκλοφόρησε στις 6 Σεπτεμβρίου του 2013, από την Live Nation Entertainment και την Interscope Records σε όλες τις μορφές, συμπεριλαμβανομένων ένα διπλό CD, DVD και Blu-ray. Η Μαντόνα είχε ξεκινήσει την The MDNA Tour για την προώθηση του δωδέκατου στούντιο άλμπουμ της MDNA. Η περιοδεία ήταν μια εμπορική επιτυχία, αν και προκάλεσε μια σειρά από διαμάχες. Η συναυλία στο DVD είναι γυρισμένη στο Μαϊάμι της Φλόριντα. Είναι σκηνοθετημένο από τους Danny B. Tull και Stephane Sennour και περιλαμβάνει μερικά πλάνα από άλλους σταθμούς της περιοδείας.

Η Μαντόνα πέρασε έξι μήνες για την επεξεργασία του βίντεο και μαζί με τον Tull και τον Seymour το ανέπτυξαν έτσι ώστε να είναι σαν μία μίνι-ταινία. Έλαβε μικτές κριτικές, με μια ομάδα κριτών να επαινούν την τεχνική λεπτομέρεια και τα οπτικά εφέ, ενώ άλλοι διαπίστωσαν την απουσία από μερικά τραγούδια. Έφτασε στην δεκάδα σε Γαλλία, Ισραήλ, Ιταλία, Ρωσία και Ισπανία ενώ στις Ηνωμένες Πολιτείες μέχρι το 90. Ανέφεραν ότι αν είχε κυκλοφορήσει το DVD στην ίδια συσκευασία με το CD, όπως έκανε με τις προηγούμενες περιοδείες θα πήγαινε καλύτερα. Στα ΗΠΑ Βillboard Top Music Videos τσαρτς πούλησε 11,000 αντίτυπα την πρώτη εβδομάδα δινοντάς της το έκτο συνεχόμενο νούμερο ένα εκεί -περισσότερα από καθέ άλλο καλλιτέχνη.

## Προσωπικό
*Directors&nbsp;– Danny B. Tull, Stephane Sennour
*Production company&nbsp;– Semtex Films
*Producer&nbsp;– Madonna
*Executive producers&nbsp;– Arthur Fogel, Guy Oseary, Sara Zambreno
*Photography&nbsp;– Mark Ritchie
*Film editing&nbsp;– Madonna, Danny Tull
*Costume designer&nbsp;– Arianne Phillips, Jean Paul Gaultier, Riccardo Tisci

Από τα περιεχόμενα του *MDNA World Tour* CD:

## Εβδομαδιάια

### Άλμπουμ

### DVD

### Τέλος χρονιάς

## Πιστοποιήσεις
**DVD**

**Άλμπουμ**

## Παραπομπές


Κατηγορία:Δισκογραφία της Μαντόνα
Κατηγορία:Άλμπουμ της Μαντόνα
Κατηγορία:Άλμπουμ του 2013
Microsoft Solitaire

Το ***Microsoft Solitaire*** είναι ένα από τα πιο γνωστά παιχνίδια των Windows. Βασίζεται στο κλασικό παιχνίδι τράπουλας πασιέντζα.

## Ιστορικό
Ξεκίνησε το 1990 και περιλαμβανόταν στα Windows 3.0. Το κλασικό παιχνίδι της Πασιέντζας είναι επίσης γνωστό και ως Πασιέντζα Klondike. Αυτό το παιχνίδι υπάρχει εδώ και πολύ καιρό, και παρόλο που αρχικά παιζόταν με μια φυσική τράπουλα, πολλοί άνθρωποι το θυμούνται επίσης ως ένα από τα κλασικά παιχνίδια στον υπολογιστή. Από τότε το παιχνίδι περιλαμβανόταν σε όλες τις εκδόσεις των Windows. Τις τράπουλες στην πρώτη έκδοση του παιχνιδιού τις σχεδίαζε ο Evan Roth σε συνεργασία με το Cooper-Hewitt National Design Museum της Νέας Υόρκης. Το παιχνίδι είναι διαθέσιμο και στα Windows 8, ως **Microsoft Solitaire Collection**, αλλά μόνο αν γίνει εγκατάσταση από το Windows Store.

## Αντιδράσεις
Το χάσιμο των επιχειρήσεων από τους υπαλλήλους να παίζουν πασιέντζα στους υπολογιστές έχει γίνει μια κοινή ανησυχία, δεδομένου ότι έγινε πρότυπο για τα Microsoft Windows. Χαρακτηριστικό παράδειγμα είναι από το 2006, όταν ένας εργάτης απολύθηκε από τον Μάικλ Μπλούμπεργκ, όταν αυτός είδε το εικονίδιο του παιχνιδιού στην επιφάνεια εργασίας του.

## Παραπομπές


Κατηγορία:Παιχνίδια της Microsoft
Εκκλησία Αγίου Σάββα (Παρίσι)

Η **Εκκλησία Αγίου Σάββα** είναι εκκλησία Σερβικού Ορθόδοξου θρησκεύματος η οποία βρίσκεται στον αριθμό 23 της *[[rue du Simplon]]*, στο 18ο διαμέρισμα του Παρισιού.

Η ενορία του Αγίου Σάββα αποτελεί, επίσης, επισκοπική έδρα της Σερβικής Ορθόδοξης Διακονίας Γαλλίας και Δυτικής Ευρώπης της Σερβικής Ορθόδοξης Εκκλησίας (η διακονία αυτή περιλαμβάνει τη Γαλλία, το Benelux, καθώς και την Ιβηρική Χερσόνησο), με την εκκλησία να διατελεί, ταυτόχρονα, ρόλο Καθεδρικού Ναού.

## Ιστορία
μικρογραφία|αριστερά|Άποψη της εισόδου της εκκλησίας.

Η ενορία ιδρύθηκε το 1947.

Το 1952, φιλοξενείτο σε ένα παρεκκλήσι της Ρουμάνικης Εκκλησίας η οποία βρίσκεται επί της *[[rue Jean-de-Beauvais]]* στο 5ο διαμέρισμα.

Καθώς ο χώρος λατρείας αυτός ήταν πολύ μικρός, η ενορία φιλοξενήθηκε το 1965 σε έναν παλαιό προτεσταντικό ναό, ευρισκόμενο επί της *rue du Simplon*. Ο ναός αυτός πέρασε στην ιδιοκτησία της το 1984.

Εκμεταλλευόμενη την άφιξη Γιουγκοσλάβων οικονομικών μεταναστών στη Δυτική Ευρώπη λόγω του ανοίγματος των συνόρων από το κομμουνιστικό καθεστώς του Τίτο, η Σερβική Ορθόδοξη Εκκλησία ίδρυσε μια διακονία για τη Δυτική Ευρώπη για τη φιλοξενία τους το 1969.

Το 1984, ο παλαιός προτεσταντικός ναός νεορομανικού αρχιτεκτονικού ρυθμού μετατράπηκε σε ορθόδοξη εκκλησία. Στο τύμπανο της εκκλησίας τοποθετήθηκε η εικόνα του Αγίου Σάββα, πρώτου αρχιεπισκόπου της Σερβικής Ορθόδοξης Εκκλησίας, η οποία κατέστη αυτοκέφαλη το 1219.

## Παραπομπές


## Εξωτερικός Σύνδεσμος
* Ιστοσελίδα της διακονίας της Γαλλίας και της Δυτικής Ευρώπης της Σερβικής Ορθόδοξης Εκκλησίας 

Κατηγορία:Ανατολική Ορθοδοξία στη Γαλλία
Κατηγορία:Σερβική Ορθόδοξη Εκκλησία στη Γαλλία
Κατηγορία:Εκκλησίες στο Παρίσι
Ζερόμ Κοτζιά

Ο **Ζερόμ Εζέν Κοτζιά** (, 18 Φεβρουαρίου 1849 – 15 Ιανουαρίου 1919) ήταν Γάλλος αστρονόμος με καταγωγή από την Κορσική.

Ο Κοτζιά γεννήθηκε στο Αιάκειο (Αζαξιό) της Κορσικής και εργάσθηκε στο Αστεροσκοπείο της Μασσαλίας από το 1866 μέχρι το 1917.

Ο Κοτζιά ανακάλυψε αρκετούς κομήτες και 5 αστεροειδείς. Μεταξύ των κομητών ο αναφερόμενος συνήθως ως **«Κομήτης Κοτζιά»** ήταν ο φωτεινός C/1874 H1. Ο σημαντικότερος όμως είναι ο περιοδικός κομήτης 27P/Κρόμελιν, γνωστός παλαιότερα ως «Κομήτης Πονς-**Κοτζιά**-Βίνεκε-Φορμπς» (πλέον η Διεθνής Αστρονομική Ένωση δέχεται το πολύ τρία ονόματα αστρονόμων στην ονομασία ενός κομήτη).

## Οι κομήτες που ανακάλυψε
Συγκεκριμένα ο Κοτζιά ανεκάλυψε μόνος ή με άλλους αστρονόμους (αλλά ανεξάρτητα από αυτούς) τους παρακάτω 6 κομήτες:

* C/1870 Q1 
* 27P/Κρόμελιν (Crommelin)
* C/1874 H1 (Κοτζιά)
* C/1874 Q1 
* C/1877 R1 
* C/1890 O1 

Από τους αστεροειδείς, ο πρώτος που ανακαλύφθηκε από τον Κοτζιά είναι ο 96 Αίγλη, το 1868, και ο τελευταίος ο 444 Γκύπτις, το 1899.

## Βραβεύσεις
Ο Κοτζιά βραβεύθηκε από τη Γαλλική Ακαδημία Επιστημών με το Βραβείο Λαλάντ το 1873 και πάλι το 1916. Επίσης, τιμήθηκε από την Αστρονομική Εταιρεία του Ειρηνικού με το «Μετάλλιο Κομητών Donohoe» για την ανακάλυψη του κομήτη C/1890 O1 (το μετάλλιο άρχισε να απονέμεται από εκείνο το έτος, το 1890).

## Παραπομπές


## Εξωτερικοί σύνδεσμοι
* J. Coggia @ Astrophysics Data System
* ''Nécrologie'', *L'Astronomie*, τόμος **33** (1919), σελ.&nbsp;92. (σύντομη νεκρολογία στη γαλλική)
* Jerome Eugene Coggia, από τη σελίδα του Wolfgang Steinicke

Κατηγορία:Γάλλοι αστρονόμοι
Κατηγορία:Κορσικανοί
Κατηγορία:Αστρονόμοι του 19ου αιώνα
Κρανιά Πέλλας

Η **Κρανιά** ή **Κρανέα** είναι οικισμός της Κεντρικής Μακεδονίας στην Περιφερειακή Ενότητα Πέλλας.

## Γεωγραφικά - Ιστορικά στοιχεία
Η Κρανιά βρίσκεται ανατολικά του ποταμού Μογλενίτσα (Αλμωπαίος) σε υψόμετρο 320 μέτρα ενώ απέχει περίπου 23 χλμ. Β. από την Σκύδρα  (έδρα του δήμου) και 79 χλμ. Δ.-ΒΔ. από την Θεσσαλονίκη.

Αναφέρεται επίσημα για πρώτη φορά το 1928 να προσαρτάται στην τότε κοινότητα Αψάλου και το 1963 στο ΦΕΚ 112Α - 16/07/1963 να ορίζεται έδρα της ομώνυμης νεοϊδρυθείσας κοινότητας. Σύμφωνα με το Πρόγραμμα «Καλλικράτης» και την τροποποίησή του Κλεισθένης Ι, μαζί με την Λιθαριά αποτελούν την κοινότητα Κρανέας η οποία υπάγεται στη δημοτική ενότητα Μενηίδος του Δήμου Σκύδρας ενώ σύμφωνα με την απογραφή του 2021 απογράφησαν 61 κάτοικοι.

Οι απογραφές πληθυσμού μετά τον Β' Παγκόσμιο Πόλεμο είναι:

## Παραπομπές


Κρανια
Κρανια
Αντώνιος Μαντζαβίνος

Ο **Αντώνιος Μαντζαβίνος** ( 1928 - 2021) ήταν Έλληνας τραπεζικός και πολιτικός. Υπήρξε υφυπουργός στην κυβέρνηση Παρασκευόπουλου του 1966.

## Βιογραφία
Ήταν διευθυντής της "Φερστ Νάσιοναλ Σίτι Μπανκ" στα 1968.

Από τις 22 Δεκεμβρίου 1966 ως τις 3 Μαΐου 1967 στην υπηρεσιακή κυβέρνηση του Ιωάννη Παρασκευόπουλου ήταν υφυπουργός Συντονισμού.

## Πηγές


Κατηγορία:Έλληνες υφυπουργοί Συντονισμού
Οικογένεια Κοντόσταυλου

Η **οικογένεια Κοντόσταυλου** είναι παλιά οικογένεια της Χίου, η οποία ανήκε στη *Δωδεκάδα* του χιακού αρχοντολογίου.

## Ιστορικά στοιχεία

Το όνομά της προέρχεται από το στρατιωτικό αξίωμα του βυζαντινού στρατού. Τα μέλη της εγκαταστάθηκαν στη Χίο μετά την άλωση της Κωνσταντινούπολης και ασχολήθηκαν με τις επιστήμες και το εμπόριο. Διάφοροι κλάδοι της οικογένειας εγκαταστάθηκαν στην Άνδρο, τη Μασσαλία και τη Βενετία. Μετεπαναστατικά εγκαταστάθηκαν στην Αθήνα και την Εύβοια, η οποία αποτέλεσε και την πολιτική τους έδρα.

## Μέλη

* Πανταλέων Κοντόσταυλος, έμπορος
** Αλέξανδρος Κοντόσταυλος, έμπορος, βουλευτής, πρόεδρος της Βουλής, σύζυγος Αγγελικής Ροδοκανάκη και γιος του Παντελή
*** Αλέξανδρος Α. Κοντόσταυλος, κτηματίας, βουλευτής, υπουργός, σύζυγος Καλλιόπης Γεωργίου Κουντουριώτη και γιος του Αλέξανδρου
**** Αγγελική Κοντοσταύλου, κυρία επί των τιμών της Βασίλισσας Σοφίας και κόρη του Αλέξανδρου
*** Ιωάννης Κοντόσταυλος, γιος του Αλέξανδρου
**** Αλέξανδρος Ι. Κοντόσταυλος, αξιωματικός του στρατού, βουλευτής και γιος του Ιωάννη
*** Όθων Κοντόσταυλος, ευεργέτης και γιος του Αλέξανδρου
**** Παντίας Κοντόσταυλος, αξιωματικός του Πολεμικού Ναυτικού, βουλευτής και γιος του Όθωνος

## Παραπομπές
Μαρωνίτικη Εκκλησία

Η **Μαρωνίτικη Εκκλησία της Αντιοχείας** (αραμαϊκά: ܥܕܬܐ ܣܘܪܝܝܬܐ ܡܪܘܢܝܬܐ ܕܐܢܛܝܘܟܝܐ, αραβικά:الكنيسة الأنطاكية السريانية المارونية, λατινικά: *Ecclesia Maronitarum*) είναι Ανατολική Καθολική Εκκλησία σε πλήρη κοινωνία με την Αγία Έδρα της Ρώμης. Τα ίχνη της κληρονομιάς της ανάγονται στην κοινότητα που ιδρύθηκε από τον Μάρωνα, έναν Σύριο μοναχό του 4ου αιώνα που τιμάται ως άγιος. Ο πρώτος Πατριάρχης Μαρωνιτών, Άγιος Ιωάννης Μάρωνας, εξελέγη στα τέλη του 7ου αιώνα.

Αν και έχουν μειωθεί σε αριθμό σήμερα, οι Μαρωνίτες παραμένουν μία από τις κύριες εθνοθρησκευτικές ομάδες στο Λίβανο. Η Μαρωνίτικη Εκκλησία ισχυρίζεται ότι από την ίδρυσή της έχει παραμείνει πάντα πιστή στην Εκκλησία της Ρώμης και τον Πάπα. Τον Νοέμβριο του 2012, ο Πάπας Βενέδικτος διόρισε Πατριάρχη Μαρωνιτών τον Μπεσάρα Μπούτρος Αλ Ράι ως καρδινάλιο. 

Πριν από την κατάκτηση των Αράβων μουσουλμάνων που έφτασαν στο Λίβανο, ο λιβανέζικος λαός, συμπεριλαμβανομένων και εκείνων που θα γίνονταν μουσουλμάνοι και της πλειοψηφίας που θα παρέμεναν χριστιανοί, μιλούσε μία διάλεκτο των Αραμαϊκών. Τα συριακά (χριστιανικά αραμαϊκά), εξακολουθούν να παραμένουν η λειτουργική γλώσσα της Μαρωνίτικης Εκκλησίας. Τα μέλη της Μαρωνίτικης Εκκλησίας είναι μέρος του λιβανικού λαού, οι οποίοι είναι οι σημερινοί απόγονοι των Φοινίκων. Η πολιτιστική και γλωσσική κληρονομιά του λιβανικού λαού είναι ένα μίγμα των ιθαγενών στοιχείων με τις ξένες κουλτούρες που κυβέρνησαν τη γη και τους ανθρώπους της, κατά τη διάρκεια χιλιάδων ετών. Σε μια συνέντευξη του 2013, ο επικεφαλής της έρευνας, Πιερ Ζαλουά, επεσήμανε ότι η γενετική παραλλαγή προηγήθηκε της θρησκευτικής εκδοχής και των διαιρέσεων: «ο Λίβανος είχε ήδη καλά διαφοροποιημένες κοινότητες με τις δικές τους γενετικές ιδιαιτερότητες, αλλά όχι σημαντικές διαφορές, και θρησκείες ήρθαν ως στρώματα χρώματος στην κορυφή. Δεν υπάρχει καμία διαφορά μεταξύ του τρόπου που δείχνει ότι μια κοινότητα φέρει σημαντικά περισσότερα Φοινικικά στοιχεία ότι κάποια άλλη». Ένας αριθμός Μαρωνιτών ιστορικών υποστηρίζουν ότι ο λαός τους, μαζί με τους μη χριστιανούς συμπατριώτες τους, είναι απόγονοι των Αραμαίων, των Γκασανιδών, των Ασσύριων και των Μαρδαϊτών, αν και με την πάροδο του χρόνου, αναπτύχθηκε ένας διακριτικός χαρακτήρας των Μαρωνιτών, αυτό δεν επισκιάζει την αντιοχειανή και συριακή χριστιανική καταγωγή τους.

## Παραπομπές


## Εξωτερικοί σύνδεσμοι
* 
* 


Κατηγορία:Εθνικές Εκκλησίες
Κατηγορία:Πολιτισμός του Λιβάνου
Ένοπλες Δυνάμεις του Λιβάνου

Οι **Ένοπλες Δυνάμεις του Λιβάνου** (αραβικά: القوات المسلحة اللبنانية, γαλλικά: *Forces armées libanaises*, FAL) έχουν ως κύρια καθήκοντα τη διατήρηση της ασφάλειας και της σταθερότητας του Λιβάνου, την ασφάλεια των συνόρων, των λιμένων, επιχειρήσεις διάσωσης, καταπολέμηση των πυρκαγιών, καταπολέμηση των ναρκωτικών και του λαθρεμπορίου και την καταπολέμηση της τρομοκρατίας.

Οι Ένοπλες Δυνάμεις αποτελείται από τρεις κλάδους, το Στρατό Ξηράς, το Πολεμικό Ναυτικό και την Πολεμική Αεροπορία. Αυτοί οι τρεις κλάδοι συντονίζονται από το κέντρο ελέγχου του λιβανικού στρατού, που βρίσκεται στη Γιαρζέ, ανατολικά της πρωτεύουσας Βηρυτού.. Υπάρχει ένα σύνολο από έξι στρατιωτικές σχολές σε όλη τη χώρα. Οι έφεδροι αξιωματικοί συχνά αποστέλλονται σε πρόσθετη κατάρτιση.

Σύμφωνα με τη CIA, ο προϋπολογισμός της Άμυνας του Λιβάνου έφτασε το 2004, τα 540 εκατομμύρια δολάρια (71η στον κόσμο), ποσό που αποτελεί το 3,1% του ΑΕΠ. Περίπου το 85% του εξοπλισμού των Ενόπλων Δυνάμεων είναι γαλλικής κατασκευής (μετά τη Σαουδική δωρεά από 3 δισεκατομμύρια δολάρια), ενώ το υπόλοιπο είναι αμερικανικής, βρετανικής και σοβιετικής κατασκευής.

## Παραπομπές


## Εξωτερικοί σύνδεσμοι

* 

Κατηγορία:Λίβανος
Κίμων Διγενής

Ο **Κίμων Διγενής** (Κίμωλος, 1871 - Αθήνα, 1945) ήταν Έλληνας στρατιωτικός και συγγραφέας στρατιωτικών μελετών, που έφτασε έως το βαθμό του Αντιστράτηγου.

Απόφοιτος της Στρατιωτικής Σχολής των Ευελπίδων (1891), ο Διγενής υπηρέτησε σε πλήθος διοικητικών (Χαρτογραφική Υπηρεσία, καθηγητής στη Σχολή Ευελπίδων, προσωπάρχης στο Υπουργείο Στρατιωτικών) και επιτελικών θέσεων. Πήρε μέρος, κατά σειρά στον Ελληνοτουρκικό πόλεμο του 1897, στους Βαλκανικούς Πολέμους 1912 - 1913 (ως λοχαγός βαρέως πυροβολικού) και στον Α΄Π.Π. Το 1918 συμμετείχε με το βαθμό του συνταγματάρχη στην εκστρατεία της Ουκρανίας κατά των μπολσεβίκων. Κατά τη διάρκεια της Μικρασιατικής εκστρατείας (1921-22) διορίσθηκε διοικητής της 13ης μεραρχίας αντικαθιστώντας τον Κωνσταντίνο Μανέτα και του Β΄ Σώματος στρατού. Αιχμαλωτίσθηκε μαζί με άλλους υψηλόβαθμους αξιωματικούς κατά τη σφοδρή αντεπίθεση που πραγματοποίησε ο τουρκικός στρατός τον Αύγουστο του 1922, στη Μάχη του Αλή Βεράν.

Αποστρατεύθηκε το 1923 από την τότε επαναστατική κυβέρνηση και αποκαταστάθηκε το 1935, όταν και του απονεμήθηκε ο βαθμός του Αντιστρατήγου. 

## Πηγές
* Ιστότοπος "*Grand Lodge of Greece*"
* "*Μεγάλη Στρατιωτική και Ναυτική Εγκυκλοπαιδεία*". Τόμος Γ′: Δαβατηνός – Ιωσήφ (Αθήνα, 1929, σελ. 89)

Κατηγορία:Έλληνες αξιωματικοί του πυροβολικού
Κατηγορία:Έλληνες ελευθεροτέκτονες
Άγγελος Σπυρίδων

Ο ** Άγγελος Σπυρίδων** (γεννημένος στις 8 Αυγούστου 1946) είναι Έλληνας πρώην διεθνής ποδοσφαιριστής, ο οποίος αγωνιζόταν ως κεντρικός αμυντικός για την ομάδα του Άρη Θεσσαλονίκης.

## Καριέρα
### Σε συλλογικό επίπεδο
Ο Σπυρίδων ξεκίνησε στον Άρη Θεσσαλονίκης το 1957 και σε ηλικία δεκαεννέα ετών μεταπήδησε στην πρώτη ομάδα. Αγωνίστηκε για πρώτη φορά στην τελευταία αγωνιστική της σεζόν 1964-65 εναντίον του Απόλλωνα Καλαμαριάς, στις 27 Ιουνίου 1965. Από την επόμενη χρονιά αποτέλεσε βασικό στέλεχος της αμυντικής γραμμής της ομάδας του και ανελάμβανε να εκτελεί τα πέναλτι της ομάδας, σκοράροντας για πρώτη φορά στις 11 Απριλίου 1966 απέναντι στον Ηρακλή. Από εκεί και έπειτα, πετύχαινε τουλάχιστον τρία γκολ κάθε χρόνο, παρά τον αμυντικό του ρόλο μέσα στο παιχνίδι, πετυχαίνοντας δέκα γκολ τη σεζόν 1968-69.

Κατά τη διάρκεια της καριέρας του συνεργάστηκε στη θέση του με σπουδαίους αμυντικούς όπως ο Σοφοκλής Σεμερτζής, ο Δημήτρης Ραπτόπουλος και ο Γιώργος Φοιρός. Απόγειο αυτής της καριέρας ήταν η κατάκτηση του κυπέλλου Ελλάδος το 1969-70, όταν ο Άρης απέκλεισε την Πάτρα, τον Παναθηναϊκό, την Καλλιθέα και τον Ολυμπιακό και κέρδισε τον ΠΑΟΚ στον τελικό του Καυτατζογλείου με 1-0.

Υπήρξε ένας από τους πρωτοστάτες των επεισοδίων στον αγώνα κυπέλλου του Άρη με τον ΠΑΟΚ το 1972, όπου επιτέθηκε στον διαιτητή Μίχα και συνελήφθη για εξύβριση και αντίσταση κατά των αρχών. Τιμωρήθηκε με αποχή από τις επίσημες αγωνιστικές υποχρεώσεις της ομάδας του για ένα χρόνο. Επέστρεψε το 1973, συνεχίζοντας να είναι ένας εκ των αστέρων του Άρη μέχρι το 1976, όταν ήρθε σε ρήξη με τον προπονητή Ντόμπρομιρ Ζέτσεφ και αποχώρησε από την αποστολή της ομάδας πριν τον αγώνα του Άρη στο Αγρίνιο με τον Παναιτωλικό.

Ολοκλήρωσε την καριέρα του στη Βέροια, όπου έπαιξε για δύο χρόνια και κρέμασε τα παπούτσια του το 1978.

### Στις εθνικές ομάδες
Αγωνίστηκε 12 συνολικά φορές με την εθνική Ελλάδας, το διάστημα 1969-1972. Το ντεμπούτο του πραγματοποιήθηκε στις 19 Ιουλίου 1969 στον εκτός έδρας φιλικό αγώνα με την Αυστραλία, ο οποίος διεξήχθη στο Σίδνεϋ, όταν υπό τις οδηγίες του Νταν Γεωργιάδη ξεκίνησε ως βασικός.
Στον τελευταίο του αγώνα με τη γαλανόλευκη φανέλα ευτύχησε να σημειώσει και το μοναδικό του τέρμα με αυτή, όταν στις 7 Μαΐου 1972 στην εκτός έδρας νικηφόρα φιλική αναμέτρηση με την Αιθιοπία (0-1), η οποία διεξήχθη στην Αντίς Αμπέμπα, υπό τις οδηγίες του Μπίλι Μπίνγκαμ ήταν ο σκόρερ του μοναδικού τέρματος της συνάντησης, με το οποίο χάρισε τη νίκη στην ελληνική ομάδα.

Επίσης, αγωνίστηκε στην εθνική Ελπίδων, με την οποία το 1969 κατέκτησε το Βαλκανικό Κύπελλο.

## Τίτλοι
* Κύπελλο Ελλάδας: 1 (1969-70)

## Στατιστικά με τον Άρη



## Παραπομπές


## Πηγές

* Η καριέρα του Άγγελου Σπυρίδωνα στο soccerway
* Το προφίλ του Άγγελου Σπυρίδωνα στο eu-football
* Ο Άγγελος Σπυρίδων στο epo.gr
* "Αυτή είναι η ιστορία της Εθνικής Ελλάδας και πως φθάσαμε στην Αφρική" (Ανδρέας Μπόμης 2009)

Κατηγορία:Έλληνες ποδοσφαιριστές
Κατηγορία:Μέσοι ποδοσφαιριστές
Κατηγορία:Ποδοσφαιριστές Άρη Θεσσαλονίκης
Κατηγορία:Ποδοσφαιριστές Εθνικής Ελλάδος
Κατηγορία:Ποδοσφαιριστές Εθνικής Ελλάδας Κ21
Ευσέβιος

Το όνομα **Ευσέβιος** μπορεί να αναφέρεται στα παρακάτω λήμματα:

*Ευσέβιος (όνομα) της χριστιανικής εκκλησίας το οποίο εορτάζεται στις 22 Ιουνίου και 15 Φεβρουαρίου
*Ευσέβιος της Καισαρείας, επίσκοπος Καισαρείας και Παλαιστίνης και ιστορικός, (265 - 340)
*Πάπας Ευσέβιος, πάπας της ρωμαιοκαθολικής εκκλησίας, (4ος αιώνας)
*Ευσέβιος ο Νικομηδείας, επίσκοπος Βηρυττού και Νικομηδείας, (4ος αιώνας)
*Ευσέβιος Βερκελλών, χριστιανός επίσκοπος και ομολογητής (  -370)
*Ευσέβιος της Μύνδου, νεοπλατωνικός φιλόσοφος, (4ος αιώνας) 

## Στη σύγχρονη εποχή
*Μητροπολίτης Σάμου και Ικαρίας Ευσέβιος Πιστολής, μητροπολίτης
Γιώργος Παπαδόπουλος (αποσαφήνιση)

Με το ελληνικό ονοματεπώνυμο **Γιώργος Παπαδόπουλος** μπορεί να αναφέρονται τα παρακάτω πρόσωπα:

* Γεώργιος Παπαδόπουλος (1919-1999), Έλληνας στρατιωτικός, δικτάτορας την περίοδο 1967-1974 και ηγέτης της Χούντας των Συνταγματαρχών
* Γεώργιος Κ. Παπαδόπουλος (19??-2000), Έλληνας διπλωμάτης, πρέσβης ε.τ.
* Γιώργος Παπαδόπουλος (προπολεμικός ποδοσφαιριστής) (1914-1976) Έλληνας προπολεμικός διεθνής ποδοσφαιριστής της ΑΕΚ
* Γιώργος Παπαδόπουλος (ποδοσφαιριστής) (1967-), Έλληνας παλαίμαχος διεθνής ποδοσφαιριστής του Ηρακλή Θεσσαλονίκης
* Γιώργος Παπαδόπουλος (τραγουδιστής) (1985-), Κύπριος τραγουδιστής
* Γιώργος Παπαδόπουλος (χειροσφαιριστής) (;-;), Έλληνας παλαίμαχος αθλητής χειροσφαίρισης της ΑΕΚ

## Δείτε επίσης
* Παπαδόπουλος (αποσαφήνιση)
Microsoft FreeCell

Το ***Microsoft FreeCell*** είναι βιντεοπαιχνίδι της Microsoft που βασίζεται στο κλασσικό παιχνίδι με τράπουλες.

## Ιστορικό
Το παιχνίδι ξεκίνησε σε υπολογιστές το 1978 από τον Paul Allfile για τα συστήματα PLATO. Περιλαμβανόταν στο Microsoft Entertainment Pack 2 και αργότερα στο Best Of Microsoft Entertainment Pack. Αργότερα περιλαμβανόταν στα Windows 95. Από τότε ήταν διαθέσιμο σε όλες τις επόμενες εκδόσεις των Windows. Μέχρι την έκδοση των Windows Vista το κάθε παιχνίδι ήταν από το 1 μέχρι το 1000000.

## Παραπομπές


Κατηγορία:Παιχνίδια της Microsoft
Γιώργος Παπαδόπουλος (ποδοσφαιριστής)

Ο ** Γιώργος Παπαδόπουλος** είναι Έλληνας πρώην διεθνής ποδοσφαιριστής, γεννημένος στις 13 Νοεμβρίου 1967, ο οποίος αγωνιζόταν ως αμυντικός.

## Καριέρα
### Σε συλλογικό επίπεδο
Έγινε ευρύτερα γνωστός αγωνιζόμενος με τη φανέλα του Ηρακλή Θεσσαλονίκης από τα μέσα της δεκαετίας του 80' μέχρι και αυτά του 90', με την οποία αγωνίστηκε επί δώδεκα συνεχή έτη (1985-97) ως αμυντικός. Συμπαίκτες του την εποχή εκείνη υπήρξαν, μεταξύ άλλων, οι Χατζηπαναγής, Κωφίδης, Λ.Παπαϊωάννου, Πλίτσης, Δ.Παπαδόπουλος και Τουτζιάρης, ενώ μια από τις κορυφαίες του στιγμές στον "Γηραιό" ήταν η συμμετοχή στον τελικό του κυπέλλου Ελλάδας (1986-87) με αντίπαλο τον ΟΦΗ, ο οποίος οδηγήθηκε στη διαδικασία των πέναλτι. Σημαντική στιγμή στην καριέρα του επίσης ήταν το γκολ που σημείωσε στο τελευταίο λεπτό στην αναμέτρηση με τον Πανηλειακό (1995-96), το οποίο εξασφάλισε στην ομάδα του την έξοδο στο κύπελλο ΟΥΕΦΑ της επόμενης περιόδου.

### Στις εθνικές ομάδες
Αγωνίστηκε 12 συνολικά φορές με την εθνική Ελλάδας, το διάστημα 1988-91. Το ντεμπούτο του πραγματοποιήθηκε στις 15 Νοεμβρίου 1988 στον εντός έδρας νικηφόρο φιλικό αγώνα με την Ουγγαρία (3-0), όταν υπό τις οδηγίες του Αλέκου Σοφιανίδη αντικατέστησε τον Κώστα Λαγωνίδη.

Υπήρξε μέλος της εθνικής Ελπίδων, η οποία το 1988 αγωνίστηκε στον τελικό του ευρωπαϊκού πρωταθλήματος Ελπίδων, εναντίον της Γαλλίας.

## Παραπομπές


## Πηγές

*Η καριέρα του Γιώργου Παπαδόπουλου στο national football teams 
*Το προφίλ του Γιώργου Παπαδόπουλου στο transfermarkt
*Ο Γιώργος Παπαδόπουλος στο epo.gr
* "Αυτή είναι η ιστορία της Εθνικής Ελλάδας και πως φθάσαμε στην Αφρική" (Ανδρέας Μπόμης 2009)

Κατηγορία:Έλληνες ποδοσφαιριστές
Κατηγορία:Αμυντικοί ποδοσφαιριστές
Κατηγορία:Ποδοσφαιριστές Ηρακλή Θεσσαλονίκης
Κατηγορία:Ποδοσφαιριστές Εθνικής Ελλάδος
Κατηγορία:Ποδοσφαιριστές Εθνικής Ελλάδας Κ21
Γιώργος Παπαδόπουλος (προπολεμικός ποδοσφαιριστής)

Ο ** Γιώργος Παπαδόπουλος** (1914-1976) ήταν Έλληνας διεθνής ποδοσφαιριστής της προπολεμικής περιόδου, γεννημένος στα Δαρδανέλια, ο οποίος αγωνιζόταν ως αριστερός ακραίος αμυντικός.

## Καριέρα
### Σε συλλογικό επίπεδο
Ξεκίνησε το ποδόσφαιρο στον ΠΑΟΚ το 1930 και τρία χρόνια αργότερα μεταπήδησε στην Αθήνα για λογαριασμό της ΑΕΚ, με την οποία αγωνίστηκε την περίοδο μεταξύ 1934-48 (μεσολάβησε η διακοπή τα χρόνια του πολέμου), ως αριστερός ακραίος αμυντικός. Συμπαίκτες του την εποχή εκείνη υπήρξαν, μεταξύ άλλων, οι Κλεάνθης Μαρόπουλος, Μιχάλης Δελαβίνιας, Χρήστος Ρίμπας, Σπύρος Σκλαβούνος, Βασίλης Μανέττας, Τρύφωνας Τζανετής, Γιώργος Μάγειρας (Σίμος) και Αλέκος Χατζησταυρίδης. Με την "Ένωση" κατέκτησε 2 πρωταθλήματα (1938-39, 1939-40) και ένα κύπελλο (1938-39).

### Στις εθνικές ομάδες
Αγωνίστηκε 9 συνολικά φορές με την εθνική Ελλάδας, το διάστημα 1934-40. Το ντεμπούτο του πραγματοποιήθηκε στις 23 Δεκεμβρίου 1934 στον εντός έδρας νικηφόρο αγώνα με τη Γιουγκοσλαβία (2-1), στα πλαίσια του τέταρτου βαλκανικού κυπέλλου, υπό τις οδηγίες του Απόστολου Νικολαΐδη.

## Τίτλοι
ΑΕΚ:
* Πρωταθλήματα: 2 (1938-39, 1939-40)
* Κύπελλο: 1 (1938-39).

## Παραπομπές


## Πηγές

* Οι καλύτεροι Έλληνες ποδοσφαιριστές της προπολεμικής περιόδου, www.palaimaxoipanathinaikou.gr 
*Ο Γιώργος Παπαδόπουλος στο epo.gr
* "Αυτή είναι η ιστορία της Εθνικής Ελλάδας και πως φθάσαμε στην Αφρική" (Ανδρέας Μπόμης 2009)

Κατηγορία:Έλληνες ποδοσφαιριστές
Κατηγορία:Αμυντικοί ποδοσφαιριστές
Κατηγορία:Ποδοσφαιριστές ΠΑΟΚ
Κατηγορία:Ποδοσφαιριστές Αθλητικής Ένωσης Κωνσταντινουπόλεως
Κατηγορία:Ποδοσφαιριστές Εθνικής Ελλάδος
Chaos in Motion: 2007–2008

Το **Chaos in Motion: 2007–2008** είναι τριπλό, ζωντανά ηχογραφημένο άλμπουμ του αμερικάνικου progressive metal συγκροτήματος Dream Theater, το οποίο κυκλοφόρησε στις 30 Σεπτεμβρίου 2008 μέσω της δισκογραφικής εταιρίας "Roadrunner Records". Επίσης, κυκλοφόρησε σε μορφή διπλού DVD, αλλά και σαν διπλό DVD μαζί με τα τρία CD. Το δεύτερο μέρος του DVD περιελάμβανε το ντοκιμαντέρ "*Behind the Chaos on the Road*", τα βίντεο κλιπ για τα κομμάτια "*Constant Motion*", "*Forsaken*", "* Forsaken (Studio Footage)*" και "*The Dark Eternal Night (Studio Footage)*", βίντεο από τα παρασκήνια, κ.α..

Οι ηχογραφήσεις του πραγματοποιήθηκαν κατά την περιοδεία για την προώθηση του δίσκου "*[[Systematic Chaos]]*", από τον Αύγουστο του 2007 μέχρι τον Μάιο του 2008, στο Τορόντο, την Βοστώνη, το Ρότερνταμ, την Μπανγκόκ, το Μπουένος Άιρες και το Βανκούβερ.

## Λίστα Τραγουδιών
### CD 1
1. **Intro / Also sprach Zarathustra** - 3:04
2. **Constant Motion** *(Petrucci, LaBrie, Rudess, Myung, Portnoy)* - 7:05
3. **Panic Attack** *(Petrucci, LaBrie, Rudess, Myung, Portnoy)* - 7:21
4. **Blind Faith** *(Petrucci, LaBrie, Rudess, Myung, Portnoy)* - 10:28
5. **Surrounded** *(Petrucci, LaBrie, Moore, Myung, Portnoy)* - 15:21

### CD 2
1. **The Dark Eternal Night** *(Petrucci, LaBrie, Rudess, Myung, Portnoy)* - 9:43
2. **Jordan Rudess Keyboard Solo** *(Rudess)* - 4:52
3. **Lines in the Sand** *(Petrucci, LaBrie, Sherinian, Myung, Portnoy)* - 11:56
4. **Scarred** *(Petrucci, LaBrie, Moore, Myung, Portnoy)* - 13:30
5. **Forsaken** *(Petrucci, LaBrie, Rudess, Myung, Portnoy)* - 5:40
6. **The Ministry of Lost Souls** *(Petrucci, LaBrie, Rudess, Myung, Portnoy)* - 15:21

### CD 3
1. **Take the Time** *(Petrucci, LaBrie, Moore, Myung, Portnoy)* - 11:37
2. **In the Presence of Enemies** *(Petrucci, LaBrie, Rudess, Myung, Portnoy)* - 26:00
3. **Schmedley Wilcox** *(Petrucci, LaBrie, Rudess, Myung, Portnoy)* - 21:18
*I. "Trial of Tears"
*II. "Finally Free"
*III. "Learning to Live"
*IV. "In the Name of God"
*V. "Octavarium: V - Razor's Edge"

## Θέσεις τσαρτ
***Chaos in Motion: 2007–2008*** *(άλμπουμ)*

***Επίσημη κυκλοφορία: [[30 Σεπτεμβρίου]] [[2008]]***

## Μέλη των Dream Theater
Οι μουσικοί οι οποίοι ηχογράφησαν το "*Chaos in Motion: 2007–2008*" ήταν οι εξής:
* **[[Τζέιμς ΛαΜπρι]]** - φωνητικά
* **[[Τζον Πετρούτσι]]** - κιθάρα, φωνητικά
* **[[Τζόρνταν Ρούντες]]** - πλήκτρα
* **[[Τζον Μιανγκ]]** - μπάσο
* **[[Μάικ Πορτνόι]]** - τύμπανα, φωνητικά

## Παραπομπές


## Πηγές
* Chaos in Motion: 2007–2008 - Dream Theater | Songs, Reviews, Credits, Awards | AllMusic
* Dream Theater Discography list 
* Dream Theater - Chaos in Motion: 2007–2008 - Encyclopaedia Metallum: The Metal Archives

Κατηγορία:Δισκογραφία των Dream Theater
Κατηγορία:Άλμπουμ του 2008
Projects in the Jungle

Το **Projects in the Jungle** είναι το δεύτερο στούντιο άλμπουμ του αμερικάνικου heavy metal συγκροτήματος Pantera, το οποίο κυκλοφόρησε στις 27 Ιουλίου 1984 μέσω της δισκογραφικής εταιρίας "Metal Magic".

Οι κριτικές για το άλμπουμ υπήρξαν μέτριες προς αρνητικές, με το "Allmusic" να του δίνει 2,5 / 5 αστέρια, το "Sputnik Music" μέσο όρο βαθμολογιών 2,1 / 5 και το "Metal Archives" 78%.

Το "Music Radar" κατέταξε το εξώφυλλο του άλμπουμ 24ο στην λίστα με τα "51 χειρότερα εξώφυλλα δίσκων στην ιστορία του heavy metal".

Το κομμάτι "*All Over Tonight*" αποτέλεσε το πρώτο βίντεο κλιπ του συγκροτήματος.

## Λίστα Τραγουδιών
1. **All Over Tonight** *(Glaze, Darrell, Rex Rocker, Vinnie Paul)* - 3:36
2. **Out for Blood** *(Glaze, Darrell, Rex Rocker, Vinnie Paul)* - 3:09
3. **Blue Light Turnin' Red** *(Glaze, Darrell, Rex Rocker, Vinnie Paul)* - 1:38
4. **Like Fire** *(Glaze, Darrell, Rex Rocker, Vinnie Paul)* - 4:01
5. **In Over My Head** *(Glaze, Darrell, Rex Rocker, Vinnie Paul)* - 3:58
6. **Projects in the Jungle** *(Glaze, Darrell, Rex Rocker, Vinnie Paul)* - 3:05
7. **Heavy Metal Rules** *(Glaze, Darrell, Rex Rocker, Vinnie Paul)* - 4:18
8. **Only a Heartbeat Away** *(Glaze, Darrell, Rex Rocker, Vinnie Paul)* - 4:01
9. **Killers** *(Glaze, Darrell, Rex Rocker, Vinnie Paul)* - 3:30
10. **Takin' My Life** *(Glaze, Darrell, Rex Rocker, Vinnie Paul)* - 4:31

## Μέλη των Pantera
Οι μουσικοί οι οποίοι ηχογράφησαν το "*Projects in the Jungle*" ήταν οι εξής:
* **Terry Glaze** - φωνητικά
* **[[Dimebag Darrell|Diamond Darrell]]** - κιθάρα
* **[[Ρεξ Μπράουν|Rex Rocker]]** - μπάσο
* **[[Βίνι Πολ|Vinnie Paul]]** - τύμπανα

## Παραπομπές


## Πηγές
* Projects in the Jungle - Pantera | Songs, Reviews, Credits, Awards | AllMusic
* Pantera - Projects in the Jungle (album review) | Sputnikmusic
* Pantera - Projects in the Jungle - Encyclopaedia Metallum: The Metal Archives

Κατηγορία:Δισκογραφία των Pantera
Κατηγορία:Άλμπουμ του 1984
Test for Echo

Το **Test for Echo** είναι το 16ο στούντιο άλμπουμ του καναδικού χαρντ ροκ συγκροτήματος Rush, το οποίο κυκλοφόρησε στις 10 Σεπτεμβρίου του 1996 μέσω της δισκογραφικής εταιρίας "Anthem Records" στον Καναδά και μέσω της "Atlantic" στον υπόλοιπο κόσμο.

Την παραγωγή του άλμπουμ, όπως και του προκατόχου του, "*[[Counterparts]]*", ανέλαβε ο Πίτερ Κόλινς και τα δύο αυτά άλμπουμ ήταν τα πιο κιθαριστικά κατευθυνόμενα άλμπουμ του συγκροτήματος. Ο Νιλ Πιρτ έδειξε μία αλλαγή στα τύμπανα, με έντονες επιρροές από τζαζ μουσική μετά τα μαθήματα που έκανε με τον τζαζ δάσκαλο Φρέντι Γκρούμπερ.

Οι κριτικές για το άλμπουμ ήταν θετικές, με το "Allmusic" να του δίνει 3 / 5 αστέρια, το "Sputnik Music" μέσο όρο βαθμολογιών 3,2 / 5, το "Ultimate Guitar" 9,8 / 10 και το "Metal Archives" 74%.

Με σκοπό την προώθηση του άλμπουμ, το συγκρότημα ξεκίνησε μία βορειοαμερικανική περιοδεία από τον Οκτώβριο του 1996 μέχρι το τέλος της χρονιάς και από τον Μάιο μέχρι τον Ιούλιο του 1997.

Το "*Test for Echo*" σκαρφάλωσε στην τρίτη θέση των RPM Charts στην πατρίδα του συγκροτήματος και την πέμπτη θέση στο Billboard των Ηνωμένων Πολιτειών, για να βραβευθεί ως χρυσό και στις δύο χώρες. Επίσης, το ομώνυμο σινγκλ αποτέλεσε το τελευταίο Top-10 κομμάτι των Rush μέχρι σήμερα, ενώ ένα βίντεο κλιπ γυρίστηκε για το "*Half the World*".

## Λίστα Τραγουδιών
1. **Test for Echo** *(Lee, Lifeson, Peart, Dubois)* - 5:56
2. **Driven** *(Lee, Lifeson, Peart)* - 4:27
3. **Half the World** *(Lee, Lifeson, Peart)* - 3:41
4. **The Color of Right** *(Lee, Lifeson, Peart)* - 4:48
5. **Time and Motion** *(Lee, Lifeson, Peart)* - 5:04
6. **Totem** *(Lee, Lifeson, Peart)* - 5:00
7. **Dog Years** *(Lee, Lifeson, Peart)* - 4:56
8. **Virtuality** *(Lee, Lifeson, Peart)* - 5:43
9. **Resist** *(Lee, Lifeson, Peart)* - 4:22
10. **Limbo** *(Lee, Lifeson, Peart)* - 5:28
11. **Carve Away the Stone** *(Lee, Lifeson, Peart)* - 4:05

## Θέσεις τσαρτ

## Βραβεία
***Test for Echo*** *(άλμπουμ)*
Ηνωμένες Πολιτείες (*RIAA Certification*): Χρυσός 
Καναδάς (*CRIA Certification*): Χρυσός 

## Μέλη των Rush
Οι μουσικοί οι οποίοι ηχογράφησαν το "*Test for Echo*" ήταν οι εξής:
* **[[Τζέντι Λι]]** - φωνητικά, μπάσο, πλήκτρα, συνθεσάιζερ
* **[[Άλεξ Λάιφσον]]** - ηλεκτρική και ακουστική κιθάρα
* **[[Νιλ Πιρτ]]** - τύμπανα, κρουστά, σαντούρι

## Παραπομπές


## Πηγές
* Test for Echo - Rush | Songs, Reviews, Credits, Awards | AllMusic
* Rush - Test for Echo (album review) | Sputnikmusic
* Rush - Test for Echo - Encyclopaedia Metallum: The Metal Archives

Κατηγορία:Δισκογραφία των Rush
Κατηγορία:Άλμπουμ του 1996
Γκαλένο Φέρι

Ο **Γκαλένο Φέρι** (*Gallieno Ferri*, παρωνύμιο "*Fergal*", Γένοβα, Ιταλία, 21 Μαρτίου 1929 - 2 Απριλίου 2016 ) ήταν Ιταλός εικονογράφος και δημιουργός κόμικς.

## Φόντο

Σπούδασε γεωμετρία αλλά πολύ σύντομα στράφηκε στην 9η τέχνη, σχεδιάζοντας για γνωστούς εκδοτικούς οίκους εικονογραφημένων. Δικές του δημιουργίες είναι οι χαρακτήρες (ή σειρές) 'Il Fantasma Verde' και 'Piuma Rossa' τoυς οποίους εμπνεύστηκε και υλοποίησε μαζί με τον σεναριογράφο και εκδότη Giovanni De Leo.
Ακολούθησαν τα Maskar', 'Tom Tom', 'Thunder Jack', αλλά και 'Kid Colorado', 'Jim Puma', 'Agent Secret', 'Le Fantôme Vert' (τα τελευταία τέσσερα για λογαριασμό των γαλλικών εκδόσεων *Éditions SER*). Στα τέλη της δεκαετίας του 50 συνεργάσθηκε με τον Il Vittorioso, δημιουργώντας τα 'Capitan Walter' (σε σενάριο του Sandro Cavore), 'Jolly' και 'Ali Baba'. Το 1961 αποτέλεσε σταθμό στην καριέρα του, καθώς γνωρίσθηκε με τον εκδότη Σέρτζιο Μπονέλι και από κοινού έδωσαν στο αναγνωστικό κοινό το δημοφιλή χαρακτήρα Ζαγκόρ, του οποίου ο Φέρι αποτέλεσε τον αποκλειστικό σχεδιαστή για πάρα πολλά χρόνια, πριν παραδώσει τη σκυτάλη σε νεώτερους καλλιτέχνες, ενώ εικονογράφησε όλα σχεδόν τα εξώφυλλα της έκδοσης. Στα 1975 οι δυο συνεργάτες δημιούργησαν έναν ακόμη εμβληματικό χαρακτήρα, το Μίστερ ΝΟ. Επιπρόσθετα, ο Φέρι εργάστηκε και για τη βρετανικών συμφερόντων εταιρεία *Fleetway*, συνεισφέροντας τη σειρά  'Dick Daring of the Mounties'. 

## Παραπομπές


## Πηγή
* ''Lambiek Comiclopedia: Gallieno Ferri''

Κατηγορία:Ιταλοί δημιουργοί κόμικς
Τραπεζάκι Κεφαλονιάς

Το **Τραπεζάκι Κεφαλονιάς** είναι μια μικρή σχετικά σε μέγεθος παραλία μόλις τριάντα λεπτά από το Αργοστόλι της Κεφαλονιάς. Η ονομασία δεν έχει καμία σχέση με κανένα τραπεζάκι αλλά και κανείς δεν ξέρει τη σαφή προέλευσή της.

## Περιγραφή
Στην ουσία αποτελείται από δύο ξεχωριστές παραλίες που ενώνονται από ένα μικρό λιμάνι. Η παραλία αυτή είναι ιδανική για οικογένειες με μικρά παιδιά καθώς και για ηλικιωμένους λόγω των ρηχών νερών της. Είναι στρωμένη με άμμο και μικρά βότσαλα και έχει θέα όλη τη Ζάκυνθο και τις πλαγιές του Αίνου. Πάνω από το Τραπεζάκι δεσπόζει ένας καταπράσινος λόφος με πεζοπορική διαδρομή. Στον λόφο βρίσκεται και η εκκλησία της Παναγίας της Τραπεζοφόρου που είναι γνωστή για τα πανηγύρια της κάθε καλοκαίρι. Στην περιοχή λειτουργούν δεκάδες ξενοδοχεία, μίνι μάρκετ, εστιατόρια και ταβέρνες.

## Παραπομπές

Κατηγορία:Κεφαλονιά
Κατηγορία:Παραλίες της Κεφαλονιάς